** บันทึกข้อความ**

**ส่วนราชการ** กสว. (กง.ปอ.) โทร. ๐-๒๒๔๑-๙๐๐๐ ต่อ 2112 - 2114

**ที่** มท ๐๘20.4/ **วันที่** มกราคม 2567

**เรื่อง** ติดตามการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน
เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์

เรียน อสถ.

**๑. เรื่องเดิม**

๑.๑ มท. กำหนดนโยบายการดำเนินงานด้านการเปลี่ยนแปลงสภาพภูมิอากาศเพื่อบรรลุเป้าหมายการลดก๊าซเรือนกระจกและการดำเนินงานด้านการเปลี่ยนแปลงสภาพภูมิอากาศของประเทศ
ตามนโยบายของรัฐบาล โดยการขึ้นทะเบียนของโครงการถังขยะเปียก ลดโลกร้อนของ อปท. ประเทศไทย
ตามโครงการลดก๊าซเรือนกระจกภาคสมัครใจตามมาตรฐานของประเทศไทย (T-VER) ของ สถ. โดยในขั้นตอนต่อไปเป็นการทวนสอบเพื่อรับรองคาร์บอนเครดิตในระยะเวลา 7 ปี นับจากวันเริ่มโครงการคือวันที่
1 กรกฎาคม 2562 ซึ่งต้องเก็บข้อมูลจำนวนประชากร เด็กเล็ก และนักเรียนที่มีการจัดทำถังขยะเปียก
เป็นรายเดือน ระยะเวลาทั้งสิ้น 7 ปี **(เอกสาร 1)**

1.2 มท. มีหนังสือ ด่วนที่สุด ที่ มท 0820.2/ว 7289 ลงวันที่ 30 กันยายน 2565 เรื่อง การขับเคลื่อนและเตรียมการทวนสอบโครงการถังขยะเปียก ลดโลกร้อนของ อปท. ประเทศไทย
ถึงผู้ว่าราชการจังหวัด ทุกจังหวัด เพื่อแจ้งแนวทางดำเนินการขับเคลื่อนเพื่อเตรียมรับการทวนสอบภายใต้โครงการถังขยะเปียก ลดโลกร้อนของ อปท. ประเทศไทย ให้แก่จังหวัด อำเภอ และ อปท. **(เอกสาร 2)**

 **2. ข้อเท็จจริง**

 สถ. มีหนังสือด่วนที่สุด ที่ มท 0820.4/ว 5332 ลงวันที่ 25 ธันวาคม 2566
เรื่อง การขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ ถึงผู้ว่าราชการจังหวัด ทุกจังหวัด แจ้งการจัดทำแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซ
เรือนกระจกสุทธิเป็นศูนย์ โดยกำหนดแนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับจังหวัด อำเภอ และ อปท. เพื่อสำรวจการจัดทำถังขยะเปียกของทุกครัวเรือน (ข้อมูลเดิม) (RE-X-RAY) ตามข้อมูล
ในระบบสารสนเทศด้านการจัดการขยะมูลฝอยของ อปท. ให้ถูกต้อง ครบถ้วน และเป็นปัจจุบัน **(เอกสาร 3)**

**3. ข้อพิจารณา**

กสว. (กง.ปอ.) พิจารณาแล้ว เพื่อให้การจัดทำถังขยะเปียก ลดโลกร้อนเป็นไปอย่างถูกวิธี ต่อเนื่อง เกิดเป็นวิถีชีวิตของประชาชนในท้องถิ่นอย่างยั่งยืน และเพื่อให้การขับเคลื่อนแผนปฏิบัติการ
เชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์เป็นไปด้วยความเรียบร้อย เห็นควรแจ้งจังหวัดพิจารณาดำเนินการจัดเก็บข้อมูลการดำเนินการ ดังนี้

 3.1 แจ้งจังหวัดสรุปผลการดำเนินการสำรวจการจัดทำถังขยะเปียกของทุกครัวเรือน (ข้อมูลเดิม) (RE-X-RAY) ที่ผ่านการรับรองโดยคณะกรรมการจัดการสิ่งปฏิกูลและมูลฝอยจังหวัด ตามแบบรายงานการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน ภาพรวมจังหวัด

/3.2 แจ้ง...

-2-

 3.2 แจ้ง อปท. ทุกแห่ง อัพโหลดรูปภาพการลงพื้นที่ RE-X-RAY ทาง Website
หรือทาง Facebook ของ อปท. และมอบหมาย สถจ. รวบรวมข้อมูลของ อปท. ตามแบบรายงาน
การขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน ราย อปท. รายงาน สถ.

 **4. ข้อเสนอ**

 จึงเรียนมาเพื่อโปรดพิจารณา หากเห็นชอบ โปรดลงนามในหนังสือถึงผู้ว่าราชการจังหวัด
ที่เสนอมาพร้อมนี้

 (นางสาวปรียาภัทร์ จันทร์ทิพย์)

 ผอ.กสว.

ผอ.กง.ปอ. .........................................

หน.กง.ปอ. .........................................

จนท. ..................................................



ที่ มท ๐๘20.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10๓00

 มกราคม 2567

เรื่อง ติดตามการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน
เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0820.4/ว 5332 ลงวันที่ 25 ธันวาคม 2566

สิ่งที่ส่งมาด้วย 1. แบบรายงานการขับเคลื่อนแผนปฏิบัติการฯ ภาพรวมจังหวัด (แบบ 1) จำนวน 1 ฉบับ

 2. แบบรายงานการขับเคลื่อนแผนปฏิบัติการฯ รายองค์กรปกครองส่วนท้องถิ่น (แบบ 2) จำนวน 1 ฉบับ

 ตามที่ กรมส่งเสริมการปกครองท้องถิ่นได้จัดทำแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์ โดยกำหนด
แนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับจังหวัด อำเภอ และองค์กรปกครอง
ส่วนท้องถิ่น เพื่อสำรวจการจัดทำถังขยะเปียกของทุกครัวเรือน (ข้อมูลเดิม) (RE-X-RAY) ตามข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นให้ถูกต้อง ครบถ้วน และเป็นปัจจุบัน ความละเอียดตามที่อ้างถึง นั้น

 กรมส่งเสริมการปกครองท้องถิ่นขอเรียนว่า เพื่อให้การจัดทำถังขยะเปียก ลดโลกร้อน
เป็นไปอย่างถูกวิธี ต่อเนื่อง เกิดเป็นวิถีชีวิตของประชาชนในท้องถิ่นอย่างยั่งยืน และเพื่อให้การขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์เป็นไปด้วยความเรียบร้อย จึงขอความร่วมมือจังหวัดพิจารณาดำเนินการ ดังนี้

 1. ให้สำนักงานส่งเสริมการปกครองท้องถิ่นจังหวัดสรุปผลการดำเนินการสำรวจการจัดทำ
ถังขยะเปียกของทุกครัวเรือน (ข้อมูลเดิม) (RE-X-RAY) ที่ผ่านการรับรองโดยคณะกรรมการจัดการสิ่งปฏิกูล
และมูลฝอยจังหวัด ตามแบบรายงานการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการ
ถังขยะเปียก ลดโลกร้อน ภาพรวมจังหวัด (แบบ 1)

 2. แจ้งองค์กรปกครองส่วนท้องถิ่นทุกแห่งอัพโหลดรูปภาพผลการดำเนินงานในการลงพื้นที่ RE-X-RAY ทาง Website หรือทาง Facebook ขององค์กรปกครองส่วนท้องถิ่น และมอบหมายสำนักงานส่งเสริม
การปกครองท้องถิ่นจังหวัดรวบรวมข้อมูลขององค์กรปกครองส่วนท้องถิ่น ตามแบบรายงานการขับเคลื่อนแผนปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน รายองค์กรปกครองส่วนท้องถิ่น (แบบ 2)

ทั้งนี้ ให้สำนักงานส่งเสริมการปกครองท้องถิ่นจังหวัดจัดส่งข้อมูลตามข้อ 1 และ 2 ให้กรมส่งเสริมการปกครองท้องถิ่นทาง Google Form ภายในวันศุกร์ที่ 9 กุมภาพันธ์ 2567 รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองสิ่งแวดล้อมท้องถิ่น

รอง อสถ.…………………………………………………

ผอ.กสว. …………………………………………………

ผอ.กง.ปอ.…………………………………………………

หน.กง.ปอ.....……………………………………………

จนท. ……………………………………………………….

กลุ่มงานเปลี่ยนแปลงสภาพภูมิอากาศ

โทร 0 2241 9000 ต่อ 2112

ไปรษณีย์อิเล็กทรอนิกส์ Saraban@dla.go.th
ผู้ประสานงาน : นางสาวบุษน้ำเพชร เหล่าเจริญ โทร. 08 5892 1882

**ติดตามการดำเนินการขับเคลื่อนการปฏิบัติการเชิงกลยุทธ์แนวใหม่ RE-X-RAY โครงการถังขยะเปียก ลดโลกร้อน**

**1.**

**QR Code สิ่งที่ส่งมาด้วย 1 และ 2**

**2.**

**QR Code ช่องทางการรายงานข้อมูล**